24 એપ્રિલના રોજ માસ્ટર બ્લાસ્ટર સચિન તેંડુલકરનો જન્મ દિવસ હતો . જેને આખા દેશે ધામ - ધૂમથી ઉજવ્યો . સચિન તેંડુલકરે પોતાના જીવનના 42 વર્ષ પૂરા કર્યા . આ 42 વર્ષોમાં 24 વર્ષ તેમણે ક્રિકેટને સમર્પણ કરી દીધા છે . તેમના આ લાંબા કરિયરની સૌથી સચોટ વાત એ છે કે તેમની આ યાત્રા એકદમ બેદાગ રહી છે , જેમાં માત્ર મહેનત , ડિવોશન અને પુરસ્કાર જ પુરસ્કાર છે . સચિનનું ક્રિકેટ કરિયર 16 મહીના પહેલા જ પુરુ થઇ ગયું પરંતુ હજી પણ તેમની લોકપ્રિયતામાં કોઇ ઘટાડો નથી થયો . માટે ટ્વિટર પર જોરદાર રીતે તેમના બર્થડેની ઉજવણી કરવામાં આવી . ભારતીય ક્રિકેટ ટીમના દિગ્ગજ સચિન તેંડુલકરના 42માં જન્મદિવસ પર શુક્રવારે સુરેશ રૈના , ઇરફાન પઠાન , રોહિત શર્મા , મોહમ્મદ કૈફ સહિત ઇશાંત શર્માએ તેમને શુભેચ્છા આપી . સચિન તેંડુલકર ભલે આજે ક્રિકેટના મેદાન પર દેખાતા ના હોય પરંતુ તેમના પ્રત્યે લોકોનો પ્રેમ હજી ઓસર્યો નથી . તેમના જન્મદિવસ પર જે રીતે લોકોએ પ્રેમ વરસાવ્યો તે એ વાતનો પુરાવો છે . સચિને પોતાના જન્મદિવસ પર પોતાના ચાહકોને એક ભેંટ પણ આપી છે . સચિને પોતાના જન્મદિવસ પર ઇંસ્ટાગ્રામ પર પોતાનું ખાતુ ખોલ્યું અને ટ્વિટર એકાઉંટ પર તેની લિંક પોસ્ટ કરી . આવો જાણીએ સચિને જન્મદિવસ પર શું કર્યું અને લોકોએ તેમને કેવી રીતે શુભેચ્છા પાઠવી . . .